
Ход праздника:
(күңелле музыка аҫтында балалар залға инәләр)
А.б: 
Әсәй! Ер йөҙөндәге иң гүзәл һүҙ ул, әсәй һүҙе. Ул – кеше тәү башлап әйткән һүҙ, һәм ул донъялағы бөтә телдәрҙә лә берҙәй яғымлы яңғырай. Әсәнең ҡулдары – иң мәрхәмәтле һәм һөйкөмлө ҡулдар. Улар нимә генә эшләй белмәй.Әсә йөрәге – иң тоғро һәм һиҙгер йөрәк. Унда бер ваҡытта ла яратыу хисе һүрелмәй. Әсәй һиңә һәр саҡ кәрәк.! Һаумыһығыҙ, ҡәҙерле әсәйҙәр, өләсәйҙәр, апайҙар! Хәйерле  көн бөтәгеҙгә лә!. Шаулап – гөрләп яҙ килде, күк йөҙөндә Ҡояш көлә, күңелдәрҙә яҙ шатлығы, яҙ дәрте. Һигеҙенсе март - иң матур һәм наҙлы байрамдарҙың береһе.Ҡәҙерле Ҡатын – Ҡыҙҙар һеҙҙе бөтә халыҡ – ара – һигеҙенсе март байрамы менән ҡайнар ҡотлайбыҙ!
Һәр йыл һайын килә был байрам,
Һәр көн тыуған ҡояш шикелле.
    Йылдар һайын данлай был байрам
                                       Гүзәл кеше – әсә кешене.
1 бала: Әсәйҙәрҙең ҙур байрамы – 
              Һигеҙенсе март бөгөн.
              Байрам булғас, бигерәк йәмле,
              Барыбыҙ ҙа шат бөгөн.
2 бала: Йырҙар  йырлап, бейей – бейей
              Түңәрәкте урайбыҙ.
               Әсәйҙәрҙе яратабыҙ,
               Уларҙы беҙ ҡотлайбыҙ.
3 бала:  Ҡояш, ҡояш мәңге балҡый,
               Мәңге нур һибә.
               Ҡояш ғүмере теләйем
                Әсәйем һиңә.
4  бала: Ҡояш апай әсәйемде
             Йылыт һин һыуыҡтарҙа
             Гөл – сәскәләр һибелһендәр
             Ул йөрөгән юлдарға.
5 бала:  Алтын да түгел ҡулы,
               Көмөш тә түгел ҡулы,
               Ҡарап торһаң, башҡа ҡулдан
               Айырып булмай уны.
6 бала:  Айҙан, ҡояштан ҡәҙерле
               Әсәм, миңә һин генә!
               Иң нәфис һәм татлы һүҙле,
               Әсәм, миңә һин генә!
7 бала:  Гөл – сәскәләрҙән яғымлы,
                Әсәм, миңә һин генә!
               Иң мөләйем шат бәғерле,
                Әсәм, миңә һин генә!
А.Б.:  Күмәкләшеп барыбыҙ бергә
         Йырлап алайыҡ әле
         Ҡотло булһын,гөрләп тоһон
         Әсәйҙәрҙең байрамы. 
А.б: әсәйҙәргә бүләк итеп йыр йырлайыҡ.
                                     Йыр «Әсәйем  менән бергә»
А.б: Әсәй - әсәкәйем! Кеше шатлыҡта ла, ауыр саҡта ла ошо тылсымлы һүҙҙе әйтә.Кеше ғүмере буйы әсә ярҙамына мохтаж. Сөнки, әсә генә уны дөрөҫ аңлай ала, һүҙе,ҡарашы менән булһа ла ярҙам итә. Шуға, әсәйһеҙ кеше йәшәй алмаҫ ине был донъяла.
Мәҙинә шиғыр һөйләй.”Әсәй кәрәк!”
Көндәр яҡты булһын өсөн Әсәй кәрәк!
Йоҡо татлы булһын өсөн Әсәй кәрәк!
Ел – дауылдан яҡлар өсөн Әсәй кәрәк!
Донъя йәмле булһын өсөн Әсәй кәрәк!
Аштар тәмле булһын өсөн Әсәй кәрәк!
Беҙҙең көндәр яҡты булһын өсөн Әсәй кәрәк!

А.б: Ай, афарин! Балалар, хәҙер инде әсәйҙәрегеҙгә йүгерегеҙ, үбеп алығыҙ, бейеүгә саҡырығыҙ!
                                   
        Бейеү әсәләр менән  
(һәр бер бала үҙенең әсәһе менән вальс бейей)
А.б: Афарин, бик матур бейенегеҙ, ултырышығыҙ.
Дорогие наши мамы
Заявляем без прикрас
Что ваш праздник самый-самый
Самый радостный для нас!
Стихи на русском языке.
1 .  И ясегодня поздравляю
Тебя, родная, от души,
Без тебя жизнь не представляю,
Ты ,мам,здоровье береги!

2 .Чтобы мы читали книжки,
Сшили шапочку для мишки
Рядом с мамой мне светло
И уютно и тепло.

 3 .Мамочке моей родной 
Хочется мне пожелать
Чаще дома быть со мной 
Чтоб одной мне не скучать.

4 .Улыбка пусть не исчезает
С твоего светлого лица,
Пусть все,чего душа желает,
Конечно,будет у тебя.

 Стихотворение “Мамочка!”


А.Б.: “Әсәй” тип асыла беҙҙең тел, 
         Әсәйҙе хөрмәт ит шуны бел!
         Әсәй өйҙә булһа,бик рәхәт
         Әйтәбеҙ һиңә: мең рәхмәт!
Ҡыҙҙар башҡарыуында “Биҙрәләр менән бейеү”
А.Б.: Эх,ҡыҙҙары ла ҡыҙҙары! Ҡайһылай матур бейейҙәр.
Әсәйҙәрҙең әсәйҙәре - беҙҙең өләсәйҙәребеҙ. Һеҙгә лә ҡотлау һүҙҙәрен еткерәбеҙ.

1 бала: Өләсәйем уңған минең:
              Төрлө тәм – том бешерә.
              Ҡоймаҡтымы?  Ул ҡоймаҡты
              Тел йоторлоҡ  бешерә.
2 бала:  Много есть друзей вокруг,
               Но замечу Я,
               Что мой самый лучший друг – 
               Бабушка моя!
3 бала:  С праздником веселым,
              С праздником весны.
              Всех на свете бабушек
              Поздравляем мы. 
А.Б.: Йомшаҡ ҡулдары яғымлы
          Беҙҙе иркәләп һөйгән
          Әсәйҙе лә ошо ҡулдар
          Наҙлай- наҙлай үҫтергән.
 Уларға бүләк итеп  йыр  йырлап ишеттерәйек.
 Йыр “Әсәй ҡоймаҡ бешерә”
А.б: Эйе,өләсәй һүҙе әсәй мәғәнәһендә. Тимәк, өләсәйҙәргә беҙ тағы ла олораҡ хөрмәт менән ҡарарға тейешбеҙ. Улар беҙҙең ата - әсәйебеҙҙе, ә унан һуң беҙҙе тәрбиәләгән, уларҙың мөхәббәте беҙҙең балаларыбыҙға ла етәсәк. 
 Бейеү “Бабушки старушки”

А.Б: Бик матур итеп бейейһегеҙ, балалар! Яратаһығыҙ икән, өләсәйҙәрегеҙҙе! 
 Балалар, беҙҙең әсәйҙәр ,өләсәйҙәр ,апайҙар нимә ярата мкән? Дөрөҫ, ҡатын – ҡыҙҙар сәскә ярата.
 Улайһа, әйҙәгеҙ уйын уйнап алайыҡ, әсәйҙәргә, өләсәйҙәргә сәскә йыяйыҡ
                                          Уйын «Әсәйеңә сәскә  йый»
А.Б.: Молодцы ,афариндар! Ә хәҙер йыр бүләк итәбеҙ “Мамочка любимая!”
Песня “Мамочка любимая!”

А.б: Ҡәҙерле әсәйҙәр, өләсәйҙәр, һеҙҙе тағы ла яҡынлашып килгән һигеҙенсе Март байрамы менән ысын күңелдән ҡотларға рөхсәт итегеҙ,ныҡлы һаулыҡ,ҡыуаныстар,аяҙ көндәр һеҙгә! Әсәй булыуҙан да юғарыраҡ бәхет,бөйөгөрәк исем юҡтыр ул, шуға күрә һеҙҙең алда баш эйәбеҙ!



